ОПШТА БОЛНИЦА

СРЕМСКА МИТРОВИЦА

Број: 10/32

Дана: 21.06.2019.године

СРЕМСКА МИТРОВИЦА

На основу члана 16. Статута Опште болнице Сремска Митровица, члана 7. Посебног колективног уговора за здравствене установе чији је оснивач Република Србија, аутономна покрајина и јединица локалне самоуправе (Службени гласник РС бр. 106/2018) на основу члана 10. и члана 11. Колективног уговора код Опште болнице Сремска Митровица, директор Опште болнице Сремска Митровица

**Р а с п и с у ј е**

**О Г Л А С**

**за пријем у радни однос на одређено време**

**1.Доктор медицине** – Одељење интерне медицине 1 –Одељење кардиологије и коронарне јединице -Служба интерне медицине -Сектор за интернистичке гране медицине, на одређено време, до повратка запослене раднице са породиљског одсуства и одсуства са рада ради неге детета, са пуним радним временом.

**извршиоца 1.**

Поред услова утврђених чланом 24. Закона о раду (Службени гласник РС број 24/2005, 61/2005, 54/2009, 32/2013, 75/2014, 13/2017 одлука УС , 113/2017 и 95/2018) кандидати треба да испуњавају и услове прописане Правилником о унутрашњој организацији и систематизацији послова Опште болнице Сремска Митровица.

Услови:Високо образовање, завршен Медицински факултет: на интегрисаним академским студијама, по пропису који уређује високо образовање, почев од 10. септембра 2005. године или на основним студијама у трајању од најмање пет година, по пропису који је уређивао високо образовање до 10. септембра 2005. године, положен стручни испит.

Опис: превенира, дијагностикује и лечи болести, повреде и друге физичке и менталне поремећаје коришћењем одговарајућих метода и техника, крозпримену принципа и процедура савремене медицине, о чему води прописану медицинску документацију, односно обавља послове у оквиру својестручне спреме под надзором специјалисте или субспецијалисте;

– спроводи здравствену заштиту становништва;

– учествује у унапређењу квалитета здравствене заштите;

– обавља консултације са другим здравственим радницима и здравственим сарадницима;

– планира, надзире и евалуира спровођење здравствене заштите;

–утврђује време и узрок смрти.

-Ради друге послове из свог делокруга рада по налогу начелника Службе и начелника Сектора којима је непосредно одговоран за свој рад.

**2.Медицинска сестра-техничар на осталим болничким одељењима- Одељење дерматовенерологије**– Сектор за интернистичке гране медицине, на одређено време до 6 месеци, на упражњено радно место, са пуним радним временом.

извршиоца 1**.**

Поред услова утврђених чланом 24. Закона о раду (Службени гласник РС број 24/2005, 61/2005, 54/2009, 32/2013, 75/2014, 13/2017 одлука УС , 113/2017 и 95/2018) кандидати треба да испуњавају и услове прописане Правилником о унутрашњој организацији и систематизацији послова Опште болнице Сремска Митровица.

Услови**:** Средње образовање у трајању од четири године, завршена Средња медицинска школа општег смера, положен стручни испит, лиценца.

Опис: Врши стручну помоћ при пружању услуга здравствене заштите, интервенцијама које се раде, као и прегледа у амбуланти и на оделењу. Даје ињекције и прописану терапију пацијентима, врши превијање уз надзор доктора медицине у амбуланти и узима биолошки материјал за лабораторијске анализе. Одржава нструментарију у исправном стању и у стању употребљивости. Стара се о попуни материјала потребног за нормално обављање послова, одговара за чистоћу и ред обавља потребне административне послове у амбуланти. Прима болеснике, врши отварање и сређивање болесничких картона, контролише здравствене књижице, попуњава упуте, наплаћује услуге од лица без осигурања, наплаћује партиципацију. Поред напред наведених послова учествује у свим дијагностичким-терапеутским пословима у амбуланти за које је оспособљена редовним школовањем, а у вези оболења које се односе на профил рада одељења. За свој рад одговорна је главној сестри-техничару у служби, шефу и начелнику Сектора. Непосредно учествује у нези болесника од пријема до отпуста са оделења према дневном распореду рада. Врши поделу терапије према упуту доктора датом на листи за терапију и уноси врсту и количину лека који је дала пацијенту у књигу терапије. Припрема материјал и инструменте за стерилизацију и исту спроводи. Води рачуна о исправности апарата, инструмената и материјала којима се служи у раду. Учествује у подели хране пацијентима, уредно води медицинску документацију и шање потребне извештаје. Даје предлог главној сестри за побољшање рада из свог домена. Врши и друге послове које јој према указаној потреби одреди начелник,шеф оделења,главна сестра и ординирајући доктор. За свој рад одговорна је шефу оделења, главној сестри и начелнику сектора.

**3.Медицинска сестра-техничар у хемодијализи- Одељење интерне медицине 3-Одељење за хемодијализу са нефрологијом**–Служба интерне медицине Сектор за интернистичке гране медицине, на одређено време до 6 месеци, на упражњено радно место, са пуним радним временом.

извршиоца 1**.**

Поред услова утврђених чланом 24. Закона о раду (Службени гласник РС број 24/2005, 61/2005, 54/2009, 32/2013, 75/2014, 13/2017 одлука УС , 113/2017 и 95/2018) кандидати треба да испуњавају и услове прописане Правилником о унутрашњој организацији и систематизацији послова Опште болнице Сремска Митровица.

Услови**:** Средње образовање у трајању од четири године, завршена Средња медицинска школа општег смера, положен стручни испит, лиценца.

Опис: Врши стручну помоћ при пружању здравствене заштите у оквиру послова за које је оспособљена редовним школовањем. Непосредно учествује у нези болесника од пријема до отпуста са оделења према дневном распореду рада. Врши поделу терапије према упуту доктора датом на листи за терапију и уноси врсту и количину лека који је дала пацијенту у књигу терапије. Припрема материјал и инструменте за стерилизацију и исту спроводи. Води рачуна о исправности апарата, инструмената и материјала којима се служи у раду. Учествује у подели хране пацијентима, уредно води медицинску документацију и шаље потребне извештаје. Даје предлог главној сестри за побољшање рада из свог домена. Врши и друге послове које јој према указаној потреби одреди начелник, шеф оделења, главна сестра оделења и ординирајући доктор. За свој рад одговорaн је начелнику, шефу оделења, главној сестри оделења.

Радно место са повећаним ризиком.

**4.Медицинска сестра-техничар на интензивној нези нивоа 2-Служба за неурологију са интензивном негом-** Сектор за интернистичке гране медицине, на одређено време до повратка запослене раднице са породиљског одсуства и одсуства са рада ради неге детета, са пуним радним временом.

извршиоца 1**.**

Поред услова утврђених чланом 24. Закона о раду (Службени гласник РС број 24/2005, 61/2005, 54/2009, 32/2013, 75/2014, 13/2017 одлука УС , 113/2017 и 95/2018) кандидати треба да испуњавају и услове прописане Правилником о унутрашњој организацији и систематизацији послова Опште болнице Сремска Митровица.

Услови**:** Средње образовање у трајању од четири године, завршена Средња медицинска школа општег смера, положен стручни испит, лиценца.

Опис: Ради на пријему и смештају болесника на интензивну негу, учествује у припреми за ургентне дијагностичке методе, припрема пацијенте за УСГ, РТГ, ЕЕГ, ЕКГ и остала снимања, асистира приликом конзилијарних прегледа, учествује у визитама, ради административне послове – издавање упутница, узимање материјала. Ради на одржавању хигијене пацијената, а поготово коматозних и делирантних. Врши негу, масажу, исхрану, облачење и пресвлачење пацијената. Врши перманентну едукацију пацијената и родбине о спречавању и сузбијању заразних болести, води дијететске листе, врши надзор над кућним редом, води рачуна о исправности инсталација, апарата и сигнализације. Поред тога требује лекове и евидентира их, брине о стерилизацији инстумената и материјала и води рачуна о инвентару у интензивној јединици, стара се и брине о правилној припреми болесника за разне медицинске интервенције и анализе. Непрекидно је присутна у просторијама при одсеку, а у којима се пружа здравствена услуга интензивне неге. Ради и друге послове који одговарају његовој стручној спреми и стеченим знањима по налогу непосредног руководиоца. За свој рад одговорна је главној сестри и начелнику службе.

Радно место са повећаним ризиком.

**5.Оператер технике- Одељење заштите –Служба за техничке послове-** Службе за правне,финансијске и техничке послове, на одређено време до повратка запослене раднице са боловања, са пуним радним временом.

извршиоца 1**.**

Поред услова утврђених чланом 24. Закона о раду (Службени гласник РС број 24/2005, 61/2005, 54/2009, 32/2013, 75/2014, 13/2017 одлука УС , 113/2017 и 95/2018) кандидати треба да испуњавају и услове прописане Правилником о унутрашњој организацији и систематизацији послова Опште болнице Сремска Митровица.

**Услови:** Средње образовање у трајању од четири године или Средње стручно образовање у трајању од три године, 6 месеци радног искуства.

**Опис:** Перманентно у току 24 сата правовремено опслужује системе телекомуникације и то: телефонске централе, радио станице, мултитом бежичног система, централне интерфоније, телекса, телефакса, примопредајник РТ 20 ТЦ 6. Уредно води дневник рада примопредаје и одговарајуће извештаје. Ради и друге послове из домена своје стручности по налогу шефа, начелника и помоћбника директора за техничке послове, којима непосредно и одговара за свој рад.

**6.Помоћни радник –Служба за техничке послове-** Службе за правне,финансијске и техничке послове, на одређено време до повратка запосленог радника са боловања, са пуним радним временом.

извршиоца 1**.**

Поред услова утврђених чланом 24. Закона о раду (Службени гласник РС број 24/2005, 61/2005, 54/2009, 32/2013, 75/2014, 13/2017 одлука УС , 113/2017 и 95/2018) кандидати треба да испуњавају и услове прописане Правилником о унутрашњој организацији и систематизацији послова Опште болнице Сремска Митровица.

**Услови:** Завршена Основна школа.

**Опис:** Свакодневно чисти двориште круга болнице, одржава зелене површине, коси траву. За време зимског периода чисти у кругу болнице снег. Разноси и скупља оксиген боце са оделења и назад, замењује транспортног радника у кухињи и у служби вешераја, по потреби. Обавља све транспарентне послове (утовар, истовар и премештај) за потребе оделења и магацина. Ради и друге послове из свог делокруга по налогу шефа, начелника и помоћника директора за техничке послове којима непосредно и одговара за свој рад.

Као доказ о испуњености услова за радно место за које подносе пријаву на оглас кандидати су дужни да доставе:

- Потписану пријаву на оглас са кратком биографијом,

- Фотокопија дипломе о завршеној школи која се тражи огласом

- Фотокопија уверења о положеном стручном испиту

- Фотокопија лиценце (Решења о упису у Лекарску комору)

- Фотокопија лиценце (Решење о упису у Комору МСЗТС)

- Фотокопија важеће личне карте

- Доказ о радном искуству (оператер технике)

- Доказ о промени презимена у складу са приложеном документацијом

**Напомена:** Кандидати који буду примљени у радни однос по овом огласу дужни су да доставе оверене фотокопије свих докумената који се односе на то радно место, као и лекарско уверење којим се доказује здравствена способност без ограничења за рад на радном месту за које је расписан оглас, издато од надлежног Диспанзера медицине рада.У случају да изабрани кандидат не испуњава услове у погледу здравствене способности за рад на радном месту, вршиће се поновни избор из реда кандидата који су конкурисали за то радно место.

Рок за подношење пријаве на оглас је 8 дана од дана оглашавања на огласној табли Националне службе за запошљавање.

**Пријаве са доказима о испуњености услова огласа подносе се путем поштe или директно на деловодни протокол Опште болнице Сремска Митровица, Стари шор 65, са назнаком за који оглас и које радно место се подноси пријава на оглас.**

**Уз пријаву на оглас за свако радно место на које се конкурише потребно је приложити фотокопије свих докумената који се траже огласом за то радно место.**

**Неблаговремене, непотпуне и непотписане пријаве неће се разматрати.**

ДОСТАВИТИ:

1.На огласну таблу Опште болнице ДИРЕКТОР

2.Националној служби за запошљавање ОПШТЕ БОЛНИЦЕ

3.Помоћнику директора Сектора СРЕМСКА МИТРОВИЦА

4.Кадровском одсеку

5.Архиви др Живко Врцељ